钦定古今图书集成/明伦汇编/闺媛典/第286卷 > 皇清十九 > 潘世暹妻胡氏〈璜妻费氏附〉
## 钦定古今图书集成/明伦汇编/闺媛典/第286卷 > 皇清十九 > 潘世暹妻胡氏〈璜妻费氏附〉

按《归安县志》：“胡氏，庠生潘世暹妻。年二十三，夫亡守节，抚伯氏子璜为嗣，黾勉训诲，俾早游黉序试，辄冠军。顺治中，县令荆彦旌之。璜娶费氏，生子铨，璜又早没，胡与费茕茕二孀，共抚孤成立，补弟子员。胡年七十三终。”